# Energia

# L'energia

L’energia és la capacitat que tenen els cossos de produir un canvi o realitzar un treball. Bàsicament, és el que permet que les coses es moguin, es transformin o es facin funcionar. Tots els cossos tenen energia, i aquesta energia provoca tots els canvis que veiem al nostre voltant.

Algunes de les proprietats de l’energia són:

Transmissió: L’energia pot passar d’un cos a un altre. Per exemple, quan clavem un clau amb un martell, transferim energia.
Emmagatzematge: L’energia es pot guardar a les bateries o piles.
Transport: L’energia es mou d’un lloc a un altre, com a través dels cables elèctrics.
Transformació: L’energia mai desapareix, sinó que es transforma d’un tipus a un altre.

Tipus d’energia:

Energia química: És la que tenen algunes substàncies, com els combustibles o els aliments. Per exemple, quan cremem combustibles o digerim aliments, alliberem energia química.
Energia cinètica: És la que tenen els cossos en moviment. Com més ràpid es mouen, més energia produeixen.
Energia tèrmica: És l’energia que té un cos a causa de la seva temperatura. Es transmet en forma de calor. Quan fa més calor, hi ha més energia tèrmica.
Energia elèctrica: Aprofitem l’energia de la corrent elèctrica per fer funcionar els aparells electrònics.
Energia nuclear: És l’energia que tenen les substàncies radioactives com l’urani o el plutoni.
Energia lumínica: És l’energia que ens dóna la llum.
Energia sonora: És l’energia que transporta el so.

Fonts d’energia:

Renovables: Es poden tornar a fer servir o regenerar. Exemples: energia solar (plaques solars), energia eòlica (molinets), energia mareomotriu (marees).

No renovables: Es gasten a mesura que les fem servir. Exemples: petroli, gas, urani i carbó.

Recorda que és important estalviar energia i utilitzar-la de manera responsable. Així, contribuïm a cuidar el nostre planeta.

Llicenciat sota la Llicència Creative Commons Reconeixement CompartirIgual 4.0

Creat amb eXeLearning (Finestra nova)